
CUM SĂ SPUI DUMNEZEU ASTĂZI 


Omul de astăzi ÎL caută şi ÎI doreşte pe Dumnezeu. Fie că omul 
se situează în spaţii economico-sociale mai fragile unde acesta se 
zbate în lipsuri şi sărăcie, fie că face parte dintre bogaţii lumii, el nu 
îşi este suficient, caută împlinirea de sine dincolo de cele trecătoare 
şi imediate. Chip al lui Dumnezeu în sens ontologic, omul caută pe 
Dumnezeu, strigă după ajutorul Său. Întrebarea este dacă gândim şi 
vorbim despre un Dumnezeu care există în realitate sau dacă 
cuvintele prin care Îl numim sunt doar expresia unui vocalism! al 
indivizilor concreţi care numesc ceea ce gândesc fără ca aceste 
cuvinte să aibă un corespondent obiectiv, real în plan ontologic. 


Dumnezeul Revelaţiei 


În perspectiva teologiei creştine ieşirea din acest impas se 
face prin raportarea Revelaţiei la cuvântul lui Dumnezeu, comuni- 
cat oamenilor chemaţi la a cunoaşte şi a împlini voia divină. Astfel 
cuvântul lui Dumnezeu implică două componente: 


a) Componenta noetică a conţinutului, anume faptul că 
cuvântul corespunde realității enunțate. De aceea cuvântul dabar în 
accepţia biblică este asociat cu emet, termen ce semnifică adevărul. 
În ceea ce priveşte conținutul şi sensul lor, cuvintele sunt adevărate. 
Adevărul biblic are în această perspectivă şi o corespondență 
intersubiectivă, a unei relaţii între Dumnezeu şi omul interpelat de 
El, chemat la a cunoaşte pe Dumnezeu şi a-l împlini voia Sa. Această 
relație exprimă fidelitatea, credincioşia, întru cei doi parteneri ai 
relaţiei. 


! Alain de Libera, Cearta universaliilor, De la Platon la Sfârşitul Evului Mediu, 
traducere de Ilie Gyurcsik şi Margareta Gyurcsik, Timişoara, 1998, p. 18; Cf. Etienne 
Gilson, Filosofia în Evul Mediu. De la începuturile patristice până la sfârşitul secolului 
al XIV-lea, traducere de Ileana Stănescu, Bucureşti, 1995, p. 593. 

Dacă Vechiul Testament presupune mai ales auzirea lui 
Dumnezeu, întruparea lui Hristos implică şi vederea lui Dumnezeu, 
„„„Și am văzut Slava Lui, slavă ca a Unuia născut din Tatăl, plin de 
har şi de adevăr (In 1,14). Aceasta înseamnă că în discursul teologic 
despre Dumnezeu vorbim despre unicul şi adevăratul Dumnezeu, 
iar viaţa spirituală, vorbirea despre Dumnezeu, înseamnă comuniune 
cu Dumnezeu, viața în Hristos, experienţa întru lumină, bucurie, pa- 
ce, prin Duhul Sfânt, Mângâietorul (In 15,26). Comuniunea cu 
Dumnezeu trebuie înțeleasă în perspectiva unei ontologii relaţio- 
nale?, ca relație de iubire cu Dumnezeu, care se autocomunică, 
vesteşte voia Sa omului. 


Astfel, enunţul general despre esenţa divină Cel ce este (Ex 3,14) 
devine, se face în Hristos, prin Duhul Sfânt în Biserică, pâine, lu- 
mină, cale, adevăr, viaţă, realităţi concrete care ne fac să înţelegem 
imediateţea şi familiaritatea divinului, transcendent şi imanent în 
mod paradoxal şi simultan, prezent şi lucrător pentru întreaga exis- 
tență umană şi cosmică. 


b) Componenta dinamică a Revelaţiei, a cuvintelor teologiei 
ce interpretează Revelația, anume faptul că dabar este concomitent 
şi eveniment, eveniment cu consecinţe soteriologice, evenimente ce 
se împlinesc în istorie, cu o finalitate eshatologică”. 


În contextul redescoperirii dimensiunii religioase în existenţa 
umană trebuie să arătăm că Biserica lui Hristos reprezintă locul 
vorbirii despre Dumnezeu şi a experienţei Sale, o experienţă spirituală, 
un dialog cu Treimea de Persoane divine. Creştinul ştie, cunoaşte şi 
experiază relaţia cu un Dumnezeu real, personal, revelat în Hristos, 
numit Părinte prin puterea şi iubirea Duhului Sfânt ce învăluie, co- 
pleşeşte şi iluminează pe oamenii răscumpărați şi reînnoiţi prin 
jertfa lui Hristos. Numindu-l pe Dumnezeu, creştinul cunoaşte şi 
trăieşte pe Dumnezeu într-o relație de tip intersubiectiv. Deşi 


7 Joseph Duponcheele, L'Erre de l'Alliance, Paris 1922, p. 93. 
? H, Waldenfels, Manuel de théologie fondamentale, traduit d'allemand par Olivier 
Depré et Claude Geffré, Paris 1990, p. 143. 

transcendenţa divină este inaccesibilă, totuşi creştinul îl simte pe 
Dumnezeu în cadrele imanenței, apropiat, familiar. 


Sfânta Treime - Dumnezeul pe care Íl invocăm şi pe care Il adorăm 


Ortodoxia, ca învățătură, doctrină dreaptă, corectă, adevărată 
nu se reduce doar la intelectualism, la cunoaştere rațională, la con- 
ceptualizări şi formule dogmatice, stabilite şi propuse de Biserică. 
În Ortodoxie teologia nu este doar o disciplină intelectuală care a 
formulat primele mărturisiri de credință într-un mod sistematic, ceea 
ce ar fi străin de Biblie şi literatura creştină primară. Ortodoxia este 
şi întâlnirea cu Dumnezeu ce se comunică permanent Bisericii Sale 
întru iubire şi ea oferă comuniunea cu Dumnezeul treimic. În structura 
teologică, dogmatică, spirituală a Ortodoxiei nu există doar un 
exerciţiu al unei conceptualizări teologice, raționale, ci ea este spa- 
tiul unei experienţe spirituale profunde, existenţiale, a unei întâlniri 
şi a unei comunicări autentice cu Dumnezeu în rugăciune, în asceză, 
în Liturghie, personal şi comunitar, în Duhul lui Hristos. Teologia 
şi spiritualitatea ortodoxă nu sunt expresia unei meditații metafizice 
al cărei obiect ar fi principiile, ideile, adevărurile abstracte, imper- 
sonale, ci ele sunt tezaurul unei constante trăiri, înțelegeri şi expe- 
rieri a Dumnezeului revelat în Hristos, mister transcendent absolut, 
dar imanent prin energiile necreate, prin harul şi iubirea Sa infinite, 
dăruite omului chemat la relația mântuitoare, îndumnezeitoare cu 
Părintele Său: Ortodoxia nu înseamnă doar o secvență istorică şi o 
tradiție rigidă, ci este expresia supremă şi sublimă a unei fidelități 
nedisimulate, prin care credinciosul se deschide şi comunică cu 
misterul divin, cu Dumnezeu ca Treime de Persoane, cu Hristos 
prin harul Duhului ce-l transfigurează în comunitatea mărturisitoare. 
Ortodoxia este memoria vie a Bisericii dintotdeauna şi actualizează 
Biserica în plenitudinea sa, ca dimensiune spirituală şi istorică a re- 
laţiei vii, iubitoare şi întru bucurie cu Treimea, înțeleasă şi experiată 
ca iubire supremă, ce cheamă la iubire. Iubirea lui Dumnezeu şi 
iubirea de Dumnezeu revelează sensul suprem al existenței umane. 
De aceea şi misiunea Ortodoxiei, întemeiată şi infuzată de iubirea 

absolută şi veşnică a lui Dumnezeu este chemare la iubirea lui 
Dumnezeu experiată ca relaţie interumană transfiguratoare ce 
semnifică şi deschide spre Dumnezeu-lubire (7 In 4,8). 


lubirea îşi are temeiul ontologic în Dumnezeu-Treime, 
realitatea absolută, cauză a existenţei cosmice şi umane normă a 
Ortodoxiei pentru toată creştinătatea în toate secolele ce vor urma 
şi conţinut al teologiei” implicit al învăţăturii şi misiunii Bisericii 
prin care Însuşi Dumnezeu extinde Împărăţia harului şi a iubirii 
Sale comunicându-Se umanităţii spre a fi cunoscut de oameni 
pentru mântuirea lor şi pentru viaţa în Dumnezeu, în lumina Sa. 


Umanitatea răscumpărată în Hristos obiectiv se împărtăşeşte 
de viaţa dumnezeiască, de iubirea care transfigurează şi eternizează 
din planul trinitar al existenței absolute. Biserica este spaţiul comu- 
niunii oamenilor cu Dumnezeu peste tot unde aceasta fiinţează şi 
unde se extinde, ca relație harică, sacramentală cu Hristos cel înviat, 
posibilă prin descoperirea de Sine a lui Dumnezeu ce culminează în 
întruparea lui Hristos şi pogorârea Sfântului Duh. Biserica, în 
calitatea sa ontologică de comunitate teandrică, divino-umană, inte- 
grează pe oamenii care mărturisesc pe Hristos ca Dumnezeu şi 
Mântuitor, luminii Revelaţiei şi misterului Treimii, iar aceştia în 
Duhul lui Hristos au posibilitatea să cunoască, să experieze pe 
Dumnezeu ca Tată, ca iubire (Rm 8,15). Biserica se defineşte ca 
modul prin excelenţă de a fi şi a trăi misterul lui Dumnezeu” într-o 
tradiție spirituală, şi teologică neîntreruptă şi care trebuie interpre- 
tată şi înțeleasă ca o experienţă a Revelaţiei”, mai exact a Celui care 
se revelează subiectiv, Dumnezeu în lisus Hristos. În Tradiţia 
Bisericii prin membrii acesteia, oamenii ce cred şi Îl mărturisesc 


* Paul Evdokimov, L'Orthodoxie, Delachâaux et Niestlé, Neuchâtel 1965. p. 276. 


5 Iaroslav Pelikan, The Christian Tradition. A History of the Development of 
Doctrine, vol. Il, The Spirit of Eastern Christendom (600-1700), Chicago and London, 
1974, p. 25-26. 


6 Jon Bria, The Sense of Ecumenical Tradition. The Ecumenical Witness and Vision 
of the Orthodoxy, W.C.C. Publications, Geneva, 1991, p. 2. 

7 Gerald O'Collins S.J., Fundamental Theology, Paulist Press, Mahwah, New York, 
1986, p. 202. 


148 Comunicări 


pe Hristos creează o permanentizare a dialogului Bisericii cu 
Hristos*. 


În misiunea sa în istorie şi prin extinderea ei în întreaga lume 
Biserica este dialogul lui Dumnezeu cu credincioşii prin Hristos în 
Duhul Sfânt. Dialogul purtat înainte de cuvântul de departe ajunge 
dialog intim prin intruparea Fiului lui Dumnezeu ca om şi începe 
să se extindă prin Biserică”. Esenţială în acest dialog prin timp ce 
integrează misterului Bisericii, mari spaţii geografice într-o ordine 
cronologică ce poate fi identificată şi redată documentar în mare 
parte este teologia trinitară aşa cum s-a cristalizat şi s-a structurat în 
creştinismul patristic. Teologia trinitară arată că Dumnezeu este în 
Sine Însuşi viaţa, comuniunea şi implicarea lui Dumnezeu în istorie 
are ca scop de a aduce umanitatea şi creaţia în general în această 
comuniune cu Însăşi Dumnezeu. Teologia trinitară din punct de 
vedere al teognosiei ortodoxe nu trebuie înțeleasă intelectualist, în 
sensul că, cunoaşterea (Yvo1(—00(p10) în sine ce constituie con- 
ceptul-cheie pentru greci s-ar substitui conceptului de eveniment, 
aşa cum a fost înţeleasă o lungă perioadă de timp de către scolastica 
occidentală care a redus cunoaşterea lui Dumnezeu la raționalism”’, 
ci ea semnifică comuniune, relație existențială, cu Persoana lui 
Dumnezeu, cu Dumnezeu, Treimea de Persoane. Cunoaşterea lui 
Dumnezeu este o experiere după logica şi realitatea intersubiectivă 
umană eu-tu, extrapolată şi înţeleasă ca relație cu Tu absolut, cu 
Dumnezeu care se comunică pe Sine întru iubire şi interpelează pe 
omul ce se defineşte ontologic în relație cu Dumnezeu Creatorul şi 
Mântuitorul. Cunoaşterea Dumnezeului treimic, nu o cunoaştere 
abstractă, ci existenţială a lui Dumnezeu nu se limitează numai la 
intelect. Trebuie în mod necesar o vie contopire-comunicare a 


* Pr. prof. dr. Dumitru Stăniloae, Teologia Dogmatică Ortodoxă, vol. 1, Bucureşti, 
1978, p. 58. 

? Ibidem, p.50, cf. Pr.Prof. Dumitru Radu, O culme actualizată a teologiei 
patristice, în “Ortodoxia”, XLV (1993), nr. 4, p. 46. 

10 David J. Bosch, Dynamique de la mision chrétienne, Histoire et avenir des 
modeles missionaires, Labor et Fides, Haho, Karthala Paris Lomé, Genéve, 1995, p. 261. 

omului întreg cu Actul Fiinţei divinel, cu energiile divine, distincte 
de Fiinţa în sine a lui Dumnezeu, într-un act de iubire, realitate 
redată cu o supleţe teologică admirabilă în cazul misticii ortodoxe. 
În actul iubirii, omul transcende sinea egoistă, supusă patimilor şi 
realizează plenitudinea ontică personală prin energia divină transfi- 
guratoare şi îndumnezeitoare. De aceea, în actul cunoaşterii lui 
Dumnezeu putem vorbi de o fuziune de orizonturi în sensul herme- 
neutic de astăzi, adică de o conlucrare divino-umană, teandrică la 
care participă întreaga Treime pe de o parte şi omul şi umanitatea 
pe de altă parte, în condiţia mundană, istorică. În comuniune cu 
Dumnezeul Treimic prin Hristos în Duhul Sfânt, lumea devine 
Biserică a mântuirii şi spațiu al transfigurării creaţiei în perspectivă 
finală, a eshatonului. Cunoaşterea lui Dumnezeu în creştinismul 
structurat în sinteza teologică ebraico-greacă a epocii patristice nu 
constituie o substituire a evenimentului întâlnirii lui Dumnezeu cu 
omul şi înlocuirea lui cu o gnoseologie teologică abstractă, ci este 
expresia dogmatică şi mistică a unei experienţe spirituale unice şi 
incomensurabile, eclesiale, în Hristos prin Duhul Sfânt ce se 
actualizează în istorie într-o convergenţă ce include generaţiile ce 
se succed firesc şi spaţiile care se integrează Bisericii prin 
evanghelizare şi sfințirea oamenilor prin harul Sfintelor Taine. 
Formulele dogmatice, expresii ale adevărului de credință, experiat 
de comunitatea rugătoare în relaţia de iubire cu Hristos nu sunt 
expresii intelectuale reci, abstracte şi rigide, ci sunt baza experienţei 
pneumatice autentice într-o istorie sacră a mântuirii în Hristos, ce se 
actualizează prin transmitere şi receptare de la persoană la 
persoană, de la o generaţie creştină la alta spre împlinirea tainei 
mântuirii în relația sacramentală şi mistică cu Hristos. Aşa cum 
arăta Sfântul Maxim Mărturisitorul taina Întrupării Cuvântului 
cuprinde în sine înțelesul tuturor ghiciturilor şi tipurilor din 
Scriptură şi ştiinţa tuturor Jăpturilor văzute şi cugetate. Căci cel ce 
a cunoscut taina Crucii şi a mormântului a înțeles raţiunile, iar cel 


' Arhimandritul Sofronie, Mistica vederii lui Dumnezeu, traducere, note şi 
comentarii de țlrineu Slătineanu, episcop vicar, Bucureşti, 1995, p. 121. 

ce a cunoscut înțelesul tainic al Învierii i URSA scopul spre care 
Dumnezeu a întemeiat toate mai dinainte!? 


Formulele dogmatice ale credinței sunt într-o legătură ontologică 
cu experiența spirituală, cu teologia ca doxologie, ca melodie a 
teologiei, în actul liturgic care actualizează iconomia mântuirii până 
astăzi. În ritualul liturgic se face amintirea evenimentului mântuitor 
unic împlinit de Hristos prin moartea și Învierea, se comemorează 
sacramental şi cu o finalitate soteriologică în spațiul eclesial istoria 
lui Hristos care este iluminatorie pentru raţiunea şi inima creştinului 
ce participă personal şi comunitar la tainele dumnezeieşti cu respect 
şi în spiritul tradiţiei Părinților, a Bisericii dintotdeauna”. 


Tradiţia, ca memorie permanent vie a poporului lui Dumnezeu 
in istorie şi dinamism datorită căruia, în toate generaţiile de sub 
cer, trece aceeaşi viaţă, desigur îmbogăţită, dar neschimbată în 
esența sa!*, se păstrează în plinătatea ei în Biserică - a cărei misiune 
în istoria oamenilor este de a actualiza neîncetat misterul mântuirii 
şi al vieții în Hristos în plinătatea sa. 


De aceea, cunoaşterea lui Dumnezeu, are o dimensiune 
eclesială, pentru că în Biserică creştinul se bucură de înţelegerea 
trinitară a lui Dumnezeu pe baza Revelaţiei depline în Hristos care 
numeşte cele trei persoane reale, consubstanţiale şi egale în slavă şi 
cinste, a cărei consecință este teologia creştină trinitară, expresia 
„teoretică a credinţei Bisericii, ce experiază prin membrii ei Taina 
Dumnezeului Treimic. Învațătura despre Sfânta Treime a fost 
apărată cu atâta fervoare în perioada marilor erezii ale primelor 
secole creştine când Biserica în mod solemn în sinoadele ecumenice a 
formulat şi proclamat adevărul despre Dumnezeu şi lucrarea Sa prin 
Hristos Dumnezeu-Omul pentru mântuirea lumii. Credinţa într-un 
singur Dumnezeu, într-un Singur principiu, fără de început, necreat, 


12 Sfântul Maxim Mărturisitorul, Capita theologica et oeconomica, 1, 66, P.G. 90, 
col. 1108 şi în Filocalia, vol. II, traducere preot dr. Dumitru Stăniloae, Sibiu, 1947, p. 148. 

5 Iaroslav Pelikan, op. cit., vol.I, The Spirit of Eastern Christendom (600-1700), 
pp. 136-137. 

14 J M.R. Tillard, Église d 'Eglises, L’éclésiologie de communion, Paris 1987, p. 181. 

nenăscut, nepieritor şi nemuritor, veşnic, infinit, necircumscris, 
nemărginii, infinit de puternic, simplu, necompus, necorporal, nestri- 
căcios, impasibil, imuabil, neprefă cut, nevăzut, izvorul bunătăţii şi 
al dreptăţii, lumină spirituală!” aşa cum sintetizează atributele 
divine Sf. loan-Damaschin, nu reprezintă doar un joc logic în 
tradiția filosofică antică ce creează o bună dispoziţie intelectuală şi 
spirituală, prin cugetarea la un Dumnezeu metafizic, la o esență absolută 
şi impersonală, ci este expresia relaţiei harice cu Dumnezeu- 
Treimea de persoane experiate ca iubire ce se dăruieşte, ca lumină, 
bunătate, ca strălucire şi lucrare îndumnezeitoare a lui Dumnezeu 
prin care se îndumnezeiesc cele ce se împărtăşesc de ea! 


Iubirea şi bunătatea caracterizează existenţa personală, raţio- 
nală şi liberă şi iubirea presupune deschiderea iubitoare spre o altă 
persoană. Iubirea lui Dumnezeu, iubire infinită, absolută, implică şi 
presupune faptul că întreaga ordine umană şi cosmică este lucrarea 
Lui iubitoare şi că aceasta este într-o unitate paradoxală cu 
Dumnezeu!”; în mod natural, prin creație, şi, supranatural, prin 
creația din nou în harul lui Hristos jertfit şi înviat pentru mântuirea 
omului şi readucerea lui la comuniunea îndumnezeitoare. Despre 
acest aspect teologic al existenței umane, care se actualizează deplin 
în comuniunea oamenilor cu Persoanele Sfintei Treimi în Biserică, 
Trupul tainic al Mântuitorului Hristos, Sf. Simeon Noul Teolog se 
exprimă poetic astfel: Căci Unul este cel ce a făcut toate, / lisus 
Hristos împreună cu Tatăl cel fără de început / şi cu Duhul Sfânt 
împreună fără de început. / Deci Treimea este Unul în chip cu totul 
neimpărțit / dar în acest Unul sunt trei şi în cele Trei este Unul / 
mai bine zis Cele Trei sunt Unul şi Unul iarăşi Trei. / Aşa cugetă, 
aşa te închină şi crede acum şi în veci. / Dar acest Unul cugetat 


'5 Sf. Ion Damaschin, Dogmatica, ediția a III-a, traducere de Pr. D. Fecioru, 
Bucureşti, 1993, pp. 24-25. 

16 Sfântul Grigorie Palama, Capete despre cunoştinţa naturală, despre cunoaşterea 
lui Dumnezeu, despre viața morală şi despre făptuire, 93, în Filocalia 7, traducere, 
introducere şi note de Pr. prof. Dumitru Stăniloae, Bucureşti, 1977, p.490.; cf. Pr. prof. 
Dumitru Radu, Trăirea creştină, în Îndrumător bisericesc, Râmnicu-Vâlcea 1987, p. 30 

17 Pr. prof. dr. Dumitru Stăniloae, Hristologia Sfântului Maxim Mărturisitorul în 
Studii de teologie dogmatică ortodoxă, Craiova, 1991, p. 73. 

care străluceşte şi luminează / de care ne împărtăşim şi se 
comunică este tot binele / De aceea nu-i dăm un singur nume ci 
multe: / lumină, pace, bucurie, viaţă, hrană şi băutură, / veșmânt 
acoperemânt, cort, casă dumnezeiască, / răsărit, înviere, odihnă, 
baie, / foc, apă, râu, izvor, râu de viață; / pâine şi vin, dulceaţă 
nouă a credincioşilor, / ospăț, desfătare, de care ne bucurăm în 
chip tainic, / soare cu adevărat nespus, stea pururea luminătoare / 
sfeşnic ce luminează înăuntrul casei sufletului, / Acest Unul 
creează şi curățeşte multe, / acest Unul a adus toate la existenţă 
prin cuvânt / şi le susține pe acestea toate prin Duhul puterii’ 
Dacă Dumnezeu este temeiul spiritual tripersonal absolut al 
existenței ce inundă şi penetrează de lumina Sa veşnică şi necreată 
lumea, atunci comuniunea harică prin experienţa spirituală, mistică 
şi sacramentală cu Treimea în dimeniunea eclesială a vieţii este 
sensul sublim al omului ce-şi regăseşte plenitudinea în Dumnezeu 
şi în creația reînnoită şi transfigurată. Comuniunea harică dintre 
Treimea de Persoane divine şi om este un program!” al Sfintei 
Treimi pentru întreaga creaţie pe care Sfântul Maxim Mărturisitorul 
îl concepe în termenii următori: Cel ce a dat fiinţă întregii zidiri 
văzute şi nevăzute numai cu puterea voinţei Lui a avut înainte de 
tofi vecii, deci înainte şi de facerea lumii, un plan prea bun şi 
negrăit în legătură cu ea. lar acesta a fost că să se unească El 
Însuşi, fără schimbare cu firea oamenilor, prin unirea adevărată 
într-un ipostas şi să unească cu Sine în chip neamestecat firea 
omenească. Aceasta pentru ca El să devină om precum numai El a 
ştiut iar pe om să-l facă Dumnezeu prin unire cu Sine. În acest scop 
a împărțit veacurile cu înțelepciune, rânduindu-le pe unele pentru 
lucrarea prin care S-a făcut pe Sine om, iar pe altele pentru lu- 
crarea prin care face pe om Dumnezeu”. Creştinul ştie astfel cine 


5 Sfântul Simeon Noul Teolog, Imnele iubirii dumnezeieşti, 45, traducere Pr. prof. 
dr. Dumitru Stăniloae, în Studii de teologie dogmatică ortodoxă, p.622-623. 

9 Ton Bria, Go Forth in Peace, Orthodox Perspective on. Mission, Compiled and 
edited by Ion Bria, W.C.C. Geneva, 1986, p. 3. 

% Sf. Maxim Mărturisitorul, Răspunsuri către Talasie, 22, în Filocalia 3, Sibiu, 
1948, p.69 cf. Jean-Claude Larchet, La divinisation de l’homme selon Saint Maxime le 
Confesseur, Paris, p. 60. 

este Dumnezeul său pe care Îl adoră, Îl invocă, Îl mărturiseşte în 
toate împrejurările vieții Sale. Acesta este Dumnezeul unic în ființă 
şi întreit în persoane, descoperit de Logosul întrupat la plinirea 
vremii (Gal 4,4), mort şi înviat, pentru viaţa şi învierea noastră. 
Într-un climat spiritual confuz, marcat de ateism, indiferentism 
religios şi secularizare pe de o parte, de tendinţe sectare şi fanatice, 
de relativizare prin sincretism religios pe de altă parte, creştinii sunt 
chemați a mărturisi cu curaj, cu credință şi speranță neclintite pe 
unicul şi adevăratul Dumnezeu, în şi cu Biserica Stâlp şi temelie a 
adevărului. Aşa cum spunea teologul W. Kasper față de problema- 
tizarea radicală a credinţei creştine, un teism vag, general, palid, 
nu este de nici un ajutor, ci elocventă este doar mărturisirea 
hotărâtă a Dumnezeului celui viu în istorie Care s-a revelat concret 
prin lisus Hristos în Duhul Sfânt”! 


Acestui Dumnezeu, adevărat, care se revelează şi lucrează 
mântuitor în istorie numit Părinte, (Ps 88,27; Rm 8,15; Gal 4,6), 
familiar „credincioşilor Legii Vechi şi membrilor Bisericii dintru 
început”? care a trimis pe Fiul Său Unul Născut spre a încorpora 
umanitatea răscumpărată prin moartea şi Învierea Sa” Împărăției 
harului, adevărului şi iubirii prin Duhul Sfânt, experiat ca o 
prezență vie, copleșitoare, transfiguratoare, în Biserica mântuirii, 1 
se adresează cu încredere şi speranță, Îl numesc în rugăciune şi ÎI 
adoră în cult creştinii dintotdeauna şi de pretutindeni. 


Pr. Gheorghe PETRARU 


”! Walter Kasper, Le Dieu des chrétiens - traduit de l'allemand par Morand Kleiber, 
Paris 1985, p. 453. 

22 Joachim Jeremias, Théologie du Nouveau Testament. La Predication de Jésus, 
traduit d'allemand par J. Alzin tt A. Liefooghe, Paris 1996, pp. 84-85. 

3 G. B. Caird, New Testament Theology, Clarendon Press, Oxford 1995, p. 348. 

Comunicări 


Résumé 


L'étude Comment dire Dieu aujourd’hui précise quelques liens en ce 
qui concerne le modéle chrétien de comprendre, de parler et d'adorer 
le Dieu de la Révélation, l unique Dieu, dont les paroles sont 
véritables et qui agit d'une manière salvatrice dans l’histoire des 
hommes. Par l'Incarnation de notre Seigneur Jésus Christ, par le salut 
operé dans Son Sacrifice sur la Croix et par Sa Resurection, dans le 
Saint-Esprit, nous participons à la communion de la Très-Sainte 
Trinité. C’est pourquoi les chrétiens connaissent, prient et adorent 
Punique Dieu qui existe réelement et communique l'amour eternel et 
divinisent tous les hommes qui L’invoquent pour leur salut et pour 
leur vie éternelle en Dieu. 

VASILE VOICULESCU ŞI BUNA ÎNDOIALĂ 


Expresia cea mai înaltă a sentimentului religios din întreaga 
literatură română, se află în opera poetului Vasile Voiculescu 
(1884-1963), fapt îndreptăţit pentru critica literară de a-i încadra 
opera în lirica sensibilităţii religioase. Ov. S. Crohmălniceanu îl 
declară ca poetul cu cea mai pronunțată înclinaţie religioasă". 


Originar dintr-un sat din județul Buzău, Voiculescu s-a 
născut şi a crescut într-o atmosferă de pietate şi credință; înainte de 
a-şi face din creştinism unul din motivele majore ale operei sale 
poetice, el l-a practicat în viața de fiecare zi, dăruindu-se cu fervoare 
rugăciunii, meditaţiei, iubirii de aproapele. De profesie medic şi-a 
exercitat meseria cu o adevărată abnegaţie samariteană, constituin- 
du-se de-a lungul unei vieţi, drept doctorul fără arginţi al tuturor 
suferinzilor pe care i-a întâlnit. | 


Biografia şi opera fac un trup comun, el fiind dintre puţinii 
poeţi religioşi a căror sinceritate nu a fost contestată. 


Cât să pot descoperi eu însumi înapoi - va declara Vasile 
Voiculescu - mă văd un copilaş stând într-o poiană cu flori 
sălbatice la marginea unei gârle ... stau pe un mal cu flori şi mă uit 
în zare. Şi simt acum fericirea acelei singurătăți copilăreşti plină 
de o mare, de o nespusă, aş zice, de o mistică aşteptare. Aşteptam 
de atunci ceva ce aştept şi acum, ceva care să-mi îndeplinească un 
dor nehotărât şi aşteptam cu siguranță atunci, că va veni ... Mă 
simțeam, mă credeam predestinat. (2) 

Poezii de inspiraţie religioasă se găsesc şi în primele sale 
volume Poezii (1916), Din ţara zimbrului (1918), Pârgă (1921), 
dar sunt exterioare. neangajate, abordează câteva teme biblice la 
nivel descriptiv. Voiculescu îşi defineşte profilul de poet religios 


ua Oa ee 
! Ov. S. Crohmălniceanu, Revista de istorie şi teorie literară, nr. 4, Bucureşti 1973. 


